[{"text_idx": "#000000", "text": "See armas painutatud terasjalgade ja vineeriga tooli restaureerimine tuli ette vo\u0303tta, sest oli langenud kutsika ohvriks. Kuid koeraga kokkupo\u0303rkele eelneb selle tooli puhul po\u0303nev ajalugu. Alustangi siinkohal Soome disainiklassikaks kujunenud tooli su\u0308nniloo kirjeldamisega, millele ja\u0308rgneb restaureerimisto\u0308o\u0308de kirjeldus."}, {"text_idx": "#000001", "text": "Merivaara alustas tegevust 20. sajandi alguses koos sepaga Rikhard Polsa (1869 \u2013 1944). Nad asusid tootma voodeid Helsingis Josafati kaljudel asuvas kuuris. Merivaara oli teinud o\u0303ppereise nii Rootsi kui ka kogu Euroopasse ning USA-sse. Aastal 1901 asutasid nad ettevo\u0303tte Helsingin Uus Rautasa\u0308nkytehdas (Uus Helsingi raudvooditehas) Polsa Sjo\u0308stedt, mille ainuomanikuks sai Merivaara 1908. aastal. 1910. aastal alustati meditsiinimo\u0308o\u0308bli tootmisega ja valmisid esimesed operatsioonilauad."}, {"text_idx": "#000002", "text": "Ehkki Merivaara keskendus meditsiinimo\u0308o\u0308blile, masinatele ja muudele to\u0308o\u0308stusseadmetele, kavandas ja valmistas ettevo\u0303te ka toole, to\u0308o\u0308laudu ja muud mo\u0308o\u0308blit, mis muutusid klassikuteks. Toodetavad toolid ja lauad passisid kohvikutesse, kuid leidus ka koduse miljo\u0308o\u0308 jaoks sobivamaid puhketoole ja baarika\u0308rusid. Nende ko\u0303igi u\u0308hiseks jooneks oli painutatud teras ja tihti ka painutatud vineer."}, {"text_idx": "#000003", "text": "Ta\u0308nu Milano trianaalil vo\u0303idetud auhindadele 1950. aastatel kasvas huvi Soome disaini vastu ja Merivaara asus koosto\u0308o\u0308le arhitektide ja disaineritega, kelle hulgas oli Olavi Kettunen (tuntud ka kui Ola ja Olof Kettunen). Enamik disainilahendusi toodeti aastatel 1950\u20131960 ja sel ajal kasutati kataloogides, reklaamides ja etikettidel lu\u0308hendatud nime Merva."}, {"text_idx": "#000004", "text": "J. Merivaara OY suleti 1967. aastal, kui see u\u0308hines Instrumentariumiga ja hiljem mu\u0308u\u0308di 2002. aastal."}, {"text_idx": "#000005", "text": "Meistrimehed valmistavad voodeid. Vasakul na\u0308ha raudvoodite raamid.*"}, {"text_idx": "#000007", "text": "\u201cUlla\u201d sarja tooli ja pinki hakati tootma 1950-aastatel. Merva kataloogis (lk 6) kannavad tool ja pink vastavalt nimetust TU 706 ja TU 702. Tooli jalad valmistati torukujulisest terasest, mis emailiti mustaks vo\u0303i valgeks. Puidust istme ja seljatoe osa valmistati painutatud vineerist, mis va\u0308a\u0308ristati mahagoni spooniga. Samuti kasutati puitosa va\u0308rvimist, mille eriti ku\u0308tkestavaks esindajaks on punased toolid. \u201cJ. Merivaara\u201d tehase ma\u0308rk paigutati tooli alla terasest jalgadele ja disaineri ma\u0308rk \u201cO. Kettunen\u201d puidule. Kohtab ka variatsiooni, kus on \u201cO. Kettunen\u201d ja \u201cInstrumentarium\u201d ma\u0308rk paigutatud jalgadele. Teadaolevalt ei ole Olavi Kettunen rohkem mo\u0308o\u0308bliesemeid disaininud."}, {"text_idx": "#000008", "text": "Ulla pink oli restaureerimise eel u\u0308sna tuhmunud ja tooli nurka oli kutsikas kasutanud na\u0308rimiskannina. Juhtub."}, {"text_idx": "#000009", "text": "Tooli restaureerimine ja koera hamba ja\u0308lgede parandamine algas spooni asendamisega, sest na\u0308rimise ja\u0308lg oli u\u0308sna su\u0308gav. Ta\u0308ismo\u0303o\u0303dus o\u0303nnestus sa\u0308ilitada vaid u\u0308ks spoonileht. U\u0308leja\u0308a\u0308nud spoonikihid said va\u0308hemal vo\u0303i suuremal ma\u0308a\u0308ral plommitud. Vineerplaadi siseosas sai kasutatud originaalitruult kasevineeri, ja\u0308rgides vineerikihistuste puidusu\u0308u\u0308 suunda. Pealmine ja alumine va\u0308a\u0308rispuidukiht sai plommitud punase puuga. Plomm ulatub augu kohas servast-servani: nii pole ristisuunalisi liitumiskohti ja paik paistab va\u0308hem silma."}, {"text_idx": "#000011", "text": "*Ma\u0308rgitud piltide kasutamiseks ja lo\u0303ikude to\u0303lkimiseks on andnud loa Jonas Forth. Allikas (09.04.2020)"}, {"text_idx": "#000012", "text": "Rohkem uusi to\u0308id vastu ei vo\u0303ta ja mo\u0308o\u0308blit ei restaureeri. Oli elamusterohke aeg ja ma olen va\u0308ga ta\u0308nulik ko\u0303igile, kes oma pere loo sa\u0308ilimise minu hoolde usaldasid. Kodulehe ja\u0308tan esialgu avalikuks selleks, et sul oleks vo\u0303imalik nende lugudega tutvuda."}]